ระเบียบการประปานครหลวงระเบียบการประปานครหลวงฉบับที่๒๓๗ว่าด้วยการกำหนดประเภทผู้ใช้น้ำและการเปลี่ยนประเภทผู้ใช้น้ำพ.ศ.๒๕๓๙ อาศัยอำนาจตามความมาตรา ๓๓ (๒)แห่งพระราชบัญญัติการประปานครหลวง พ.ศ. ๒๕๑๐ และข้อ ๕แห่งข้อบังคับการประปานครหลวง ฉบับที่ ๒๖ ว่าด้วย การจัดส่ง การจำหน่ายและการใช้น้ำประปาพ.ศ. ๒๕๑๗ จึงวางระเบียบว่าด้วยการกำหนดประเภทผู้ใช้น้ำและการเปลี่ยนประเภทผู้ใช้น้ำไว้ดังต่อไปนี้ข้อ ๑ ระเบียบนี้เรียกว่า ระเบียบการประปานครหลวงฉบับที่ ๒๓๗ ว่าด้วย การกำหนดประเภทผู้ใช้น้ำและการเปลี่ยนประเภทผู้ใช้น้ำ พ.ศ.๒๕๓๙ข้อ ๒[๑] ระเบียบนี้ให้ใช้บังคับตั้งแต่วันที่ ๑๒มีนาคม ๒๕๓๙ เป็นต้นไปข้อ ๓ ให้ยกเลิกบรรดาระเบียบปฏิบัติ คำสั่งหลักเกณฑ์ และวิธีปฏิบัติอื่นใดที่ขัดหรือแย้งกับระเบียบนี้และให้ใช้ระเบียบนี้แทนข้อ ๔ กำหนดให้ผู้ใช้น้ำของการประปานครหลวงมี ๓ประเภท คือประเภทที่ ๑ ที่พักอาศัยประเภทที่ ๒ ราชการ รัฐวิสาหกิจ ธุรกิจประเภทที่ ๓ อุตสาหกรรมข้อ ๕ ประเภทที่พักอาศัย ได้แก่การใช้น้ำของสถานที่หรือมีสภาพการใช้น้ำ ดังนี้๕.๑ บ้านพักเพื่อการพักอาศัยทั้งของเอกชน ราชการและรัฐวิสาหกิจไม่ว่าจะเป็นบ้านเดี่ยว อาคารแถวทั้งที่เป็นไม้และคอนกรีต ทาวเฮ้าส์อาคารชุด ที่แบ่งเป็นหน่วยเพื่อการพักอาศัย แฟลต อพาตเมนต์ หอพัก๕.๒ วัด หรือสถานที่ที่ใช้ประกอบศาสนกิจทุกศาสนา๕.๓ มูลนิธิหรือองค์กรที่มีวัตถุประสงค์ในการประกอบกิจกรรมหรือบำเพ็ญประโยชน์ต่อสาธารณชนส่วนรวมโดยไม่หวังกำไร๕.๔ โรงเรียนทั้งของเอกชนและรัฐบาลที่เปิดสอนระดับอนุบาล ประถมศึกษา มัธยมศึกษา ทั้งสายสามัญและสายอาชีพแต่ไม่เกินระดับประกาศนียบัตรวิชาชีพ (ปวช.)๕.๕ โรงพยาบาล หรือสถานพยาบาลของรัฐบาล๕.๖ สถานที่ค้าขายหรือประกอบการหรือรับจ้างเพื่อช่วยเหลือครอบครัวเล็กๆ น้อยๆ ซึ่งของที่ขายราคาไม่สูงนักและมีจำนวนน้อย โดยดำเนินการเองไม่ได้จ้างหรือให้ผู้อื่นเช่าดำเนินการ เช่นขายกล้วยแขก ขายข้าวเม่าทอด ขายปลาท่องโก๋ ขายขนมทอดต่างๆ ขายขนมครก ขายลูกชิ้นทอดไก่ทอด หมูทอด ขายลูกชิ้นปิ้ง ปลาหมึกปิ้ง ไก่ปิ้ง หมูปิ้ง หอยปิ้ง กล้วยปิ้งขายน้ำแข็งใส หรือน้ำแข็งใส่น้ำหวาน ขายลูกกวาดต่างๆแบบใส่ขวดหรือโหลจำนวนเล็กน้อย ขายบุหรี่ แบบขายปลีกเป็นซองหรือมวนขายเหล้ายาดองแบบขายปลีก ขายกาแฟ เครื่องดื่มเล็กๆ น้อยๆขายของเล่นเด็กเล่นราคาถูก ขายขนมหวานเป็นถาดหรือเป็นหม้อขายผลไม้ตามฤดูกาลไม่ต่อเนื่องทุกวัน ขายหมาก พลู ปูนกินกับหมาก ขายหนังสือพิมพ์หรือล็อตเตอรี่ แบบขายปลีกเป็นแผงหน้าอาคารที่พักอาศัย รับบัดกรี เชื่อมโลหะเล็กๆน้อยๆ ซ่อมนาฬิกาแบบตั้งโต๊ะทำงานเพียงโต๊ะเดียว เย็บเสื้อโหล เย็บมุ้งมีจักรไม่เกิน ๒ คัน ซ่อมรองเท้า รับปะชุนเสื้อผ้ามีจักรไม่เกิน ๒ คันรับซ่อมหรือปะยางจักรยานและจักรยานยนต์ รับซื้อขายของเก่าแบบใช้รถถีบหรือรถเข็นรับตัดผมสุภาพบุรุษมีโต๊ะตัดผมเพียงโต๊ะเดียว รับเจียระไนพลอยในที่พักอาศัยแบบตั้งโต๊ะทำงานเพียงโต๊ะเดียว รับจ้างเล็กๆ น้อยๆ ที่ทำกันภายในครอบครัวไม่เกิน๓ คน เช่น พับถุงกระดาษ พับกระดาษโฆษณา พับกระดาษกงเต็ก พับหมวก อัดพลอย เป็นต้นข้อ ๖ ประเภทราชการ รัฐวิสาหกิจ ธุรกิจ ได้แก่การใช้น้ำของสถานที่หรือมีสภาพการใช้น้ำดังนี้๖.๑ สถานที่ทำการของรัฐบาลสถานที่ทำการของรัฐวิสาหกิจ๖.๒ สถานที่ทำการขององค์กรระหว่างประเทศและสถานทูต๖.๓ สถาบันของรัฐบาล ของเอกชนและสถาบันระหว่างประเทศ๖.๔ วิทยาลัยและมหาวิทยาลัยทั้งของรัฐบาลของเอกชน ของมูลนิธิหรือองค์กรระหว่างประเทศที่เปิดสอนระดับสูงกว่ามัธยมศึกษาตอนปลาย๖.๕ สถานที่ประกอบการธุรกิจ ได้แก่ ร้านค้าบริษัท ห้างหุ้นส่วน สำนักงานธุรกิจต่างๆ ร้านเสริมสวย ร้านดัดผม ร้านตัดผมร้านกาแฟ คอฟฟี่ช๊อพ สถานคาบาเร่ย์ บาร์ ไนต์คลับ โรงน้ำชา ภัตตาคาร โรงภาพยนตร์สมาคม สโมสร สนามกีฬาเอกชน สนามมวย ศูนย์การค้า ห้างสรรพสินค้า ตลาด สหกรณ์คลังสินค้า โกดังสินค้า โรงพิมพ์ ธนาคาร คลินิก โพลีคลินิก โรงพยาบาลของเอกชนหรือของมูลนิธิโรงแรม สถานอาบอบนวด ปั้มน้ำมัน การใช้น้ำก่อสร้างชั่วคราว๖.๖สถานที่ประกอบการอุตสาหกรรมที่ไม่ได้ร้องขอต่อการประปานครหลวงเพื่อเป็นผู้ใช้น้ำประเภทที่ ๓ (ประเภทอุตสาหกรรม) ตามระเบียบฉบับนี้๖.๗สถานที่ใช้น้ำหรือสภาพการใช้น้ำอื่นใดที่ไม่เข้าลักษณะเป็นผู้ใช้น้ำประเภทที่ ๑(ประเภทที่พักอาศัย) และประเภทที่ ๓ (ประเภทอุตสาหกรรม) ตามระเบียบฉบับนี้ข้อ ๗ ประเภทอุตสาหกรรม ได้แก่การใช้น้ำเพื่อประกอบการอุตสาหกรรมที่ได้ร้องขอต่อการประปานครหลวงเพื่อเป็นผู้ใช้น้ำประเภทที่ ๓ (ประเภทอุตสาหกรรม) ตามระเบียบฉบับนี้ข้อ ๘ผู้ใช้น้ำรายใดได้ยื่นคำร้องขอติดตั้งประปา ทั้งติดตั้งใหม่ หรือติดตั้งซ้ำติดตั้งชั่วคราว หรือติดตั้งถาวรเมื่อการประปานครหลวงได้ดำเนินการติดตั้งประปาและขึ้นทะเบียนเป็นผู้ใช้น้ำเรียบร้อยแล้วให้สำนักงานประปาสาขาหรือหน่วยงานที่ปฏิบัติงานลักษณะเดียวกับสำนักงานประปาสาขาที่ได้ดำเนินการติดตั้งประปาให้ผู้ใช้น้ำรายนั้นมีหนังสือแจ้งให้ผู้ใช้น้ำทราบประเภทผู้ใช้น้ำของตน และแจ้งให้ทราบด้วยว่าหากต่อไปสภาพการใช้น้ำของผู้ใช้น้ำรายนั้นเปลี่ยนไปเข้าลักษณะเป็นผู้ใช้น้ำประเภทอื่นผู้ใช้น้ำจะต้องมีหน้าที่แจ้งขอเปลี่ยนประเภทผู้ใช้น้ำต่อการประปานครหลวงตามระเบียบพร้อมทั้งให้แนบระเบียบการประปานครหลวงว่าด้วย การจัดส่ง การจำหน่าย และการใช้น้ำประปา และประกาศการประปานครหลวงกำหนดอัตราค่าน้ำประปาให้แก่ผู้ใช้น้ำรายนั้นทราบด้วยข้อ ๙ เมื่อผู้น้ำได้รับการติดตั้งประปาและแจ้งประเภทการใช้น้ำตามข้อ๘ แล้ว หากต่อมาสภาพการใช้น้ำของผู้ใช้น้ำเปลี่ยนไปเข้าลักษณะเป็นผู้ใช้น้ำประเภทอื่นให้ผู้ใช้น้ำแจ้งขอเปลี่ยนประเภทผู้ใช้น้ำโดยใช้แบบฟอร์มใบคำร้องบริการน้ำประปา(แบบ ร. ๕๙) ต่อสำนักงานประปาสาขาหรือหน่วยงานที่ปฏิบัติงานลักษณะเดียวกับสำนักงานประปาสาขาซึ่งรับผิดชอบพื้นที่ที่สถานที่ใช้น้ำตั้งอยู่เมื่อการประปานครหลวงได้เปลี่ยนประเภทผู้ใช้น้ำให้ผู้ใช้น้ำเรียบร้อยแล้วให้สำนักงานประปาสาขาหรือหน่วยงานที่ปฏิบัติงานลักษณะเดียวกับสำนักงานประปาสาขาที่ดำเนินการนั้นมีหนังสือแจ้งผลให้ผู้ใช้น้ำทราบในกรณีที่ไม่อาจเปลี่ยนประเภทผู้ใช้น้ำได้ตามระเบียบ หลักเกณฑ์ก็ให้มีหนังสือแจ้งผู้ใช้น้ำทราบด้วยเช่นกันข้อ ๑๐หากสภาพการใช้น้ำของผู้ใช้น้ำเปลี่ยนไปตามข้อ ๙แต่ผู้ใช้น้ำมิได้แจ้งขอเปลี่ยนประเภทผู้ใช้น้ำการประปานครหลวงจะดำเนินการเปลี่ยนประเภทผู้ใช้น้ำและมีหนังสือแจ้งให้ผู้ใช้น้ำทราบหากต่อมาสภาพการใช้น้ำเปลี่ยนไปเข้าลักษณะเป็นผู้ใช้น้ำประเภทอื่นอีกก็ให้ผู้ใช้น้ำแจ้งขอเปลี่ยนประเภทผู้ใช้น้ำเช่นเดียวกับข้อ ๙ข้อ ๑๑สภาพการใช้น้ำของผู้ใช้น้ำที่เปลี่ยนไปเข้าลักษณะเป็นผู้ใช้น้ำประเภทอื่นจะกี่ครั้งก็ตามผู้ใช้น้ำจะต้องแจ้งขอเปลี่ยนประเภทผู้ใช้น้ำตามข้อ๙ ทุกครั้งข้อ ๑๒ในการดำเนินการเปลี่ยนประเภทผู้ใช้น้ำทุกรณีให้เจ้าหน้าที่และหน่วยงานของการประปานครหลวงที่เกี่ยวข้อง ดำเนินการตามระเบียบว่าด้วยการปรับปรุงข้อมูลผู้ใช้น้ำตามคำร้องและรายงาน และตามคู่มือปฏิบัติงานและให้การเปลี่ยนประเภทผู้ใช้น้ำมีผลตั้งแต่วันที่ดำเนินการเป็นต้นไปไม่มีผลย้อนหลังไปถึงวันที่สภาพการใช้น้ำเปลี่ยนแปลงแต่อย่างไรประกาศณ วันที่ ๑๒ มีนาคม พ.ศ. ๒๕๓๙ชวนพิศ ธรรมศิริผู้ว่าการการประปานครหลวงนันติญา/พิมพ์๑๔มกราคม ๒๕๕๑หทัยภัทร/ตรวจ๓๑มกราคม ๒๕๕๑[๑]ราชกิจจานุเบกษา เล่ม ๑๑๕/ตอนที่ ๙๒ ง/หน้า ๑๙๘/๑๗ พฤศจิกายน ๒๕๔๑